Document ID: 32001R1566

Uredba Komisije (ES) št. 1566/2001
z dne 12. julija 2001
o izvajanju Uredbe Sveta (ES) št. 577/98 o organizaciji vzorčne raziskave delovne sile v Skupnosti v zvezi s specifikacijo ad hoc modula o delu invalidnih oseb za leto 2002
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti [1] in zlasti člena 4(2) Uredbe,
ob upoštevanju naslednjega:
(1) Uredba Komisije (ES) št. 1626/2000 [2] je pripravila program za ad hoc module za vzorčno raziskavo delovne sile za leta 2001 do 2004, ki vključujejo ad hoc modul o delu invalidnih oseb.
(2) V skladu s členom 4(2) Uredbe (ES) št. 577/98 je treba pripraviti podroben seznam podatkov, ki se zberejo v ad hoc modulu, najkasneje 12 mesecev pred začetkom referenčnega obdobja za ta modul.
(3) Potrebna je izčrpna in primerljiva zbirka podatkov o stanju na trgu dela za invalidne osebe iz Resolucije Sveta z dne 17. junija 1999 o enakih možnostih za invalidne osebe [3], ki poziva Komisijo, naj pri spremljanju in analiziranju razvoja dela invalidnih oseb na podlagi primerljivih podatkov deluje skupaj z državami članicami, zlasti v okviru Evropskih smernic zaposlovanja in v skladu z načelom integracije.
(4) Ukrepi iz te uredbe so v skladu z mnenjem, ki ga je dal Odbor za statistični program, ustanovljen s Sklepom Sveta 89/382/EGS, Euratom [4] -
SPREJELA NASLEDNJO UREDBO:
Člen 1
Podroben seznam podatkov, ki se zberejo v letu 2002 z ad hoc modulom o delu invalidnih oseb, je določen v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. julija 2001

Labels: 9
19